Presidential Debate in St. Louis | The American Presidency Project
George Bush, Presidential Debate in St. Louis Online by Gerhard Peters and John T. Woolley, The American Presidency Project https://www.presidency.ucsb.edu/node/217078 Cindy uit Survivor, sy praat met sarie.com
JY LEES NOU Cindy uit Survivor, sy praat met sarie.com
"Hoor wat ek vir jou sê: 'n Vrou gaan hierdie Survivor wen. Ek is oortuig daarvan."- Cindy Nell Roberts
Cindy Nell Roberts het haarself verras met Survivor SA: Santa Carolina. Wie't nou gedink sy's so vernuftig met planne om 'n skuilplek te bou? Hoewel dit gelyk het of sy nog dae kon uithou, is sy nie spyt sy's uitgestem nie.
Dit het gelyk of jy vrou-alleen jul stam se skuilplek gebou het.
Ek het omtrent! Blykbaar is dit een van die beste skuilingplekke wat nóg op Survivor gebou is. Ons eerste skuilplek het platgeval. Toe lê ek een aand en dink hoe om 'n goeie skuilplek te bou wat meer aerodynamic is. Die wind moes bo-oor die skuilplek waai en nie binne-in nie. Ek het die volgende dag die plan vir ons nuwe skuilplek in die sand geteken. En toe werk dit!
Die storm wat die eiland getref het, het glad nie so erg gelyk nie.
Jy kan nie glo hoe erg dit was nie! Die TV-span kon nie eens op die eiland kom om dit te verfilm nie. Die wind het bome uitgeruk. Ons het soos sardientjies langs mekaar gelê en verkluim. Ek lyk soos 'n drama queen op TV omdat ek kla oor hoe erg dit was. Op TV lyk dit of daar twee druppels reën val. Ons kon doodgegaan het! Die volgende dag was ek finished. Ek't gedink 'beam me up, Scotty, I want to go home'.
Jy's uitgestem omdat jy te sterk voorgekom het. Is jy spyt jy't gewys wat in jou steek?
Jy raak so verlore in die celeb-wêreld. Jy weet naderhand nie meer wat belangrik is nie. Op die eiland het ek besef mense is belangrik, my ouers, my man, my vriende... - Cindy Nell Roberts
Ek wou aanvanklik nie my kop te hoog uitsteek nie, maar ná die storm was ek moedeloos. Niemand het iets gedoen nie! Ek het net besluit ek móét nou 'n skuilplek bou. Ek het toe per ongeluk uit noodsaak geskitter.
Was jy kwaad omdat jy uitgestem is?
Ek was nie vreeslik ontsteld nie. Ek kon niks daaromtrent doen nie. Dis waaroor Survivor gaan: As jy nie die rugstekery kan vat nie, moet jy dit nie doen nie.
Het jy jouself verras op die eiland?
Contrary to belief is ek nie 'n skoene- en handsakmeisie nie. Ek het tydens Mej. SA geleer om aanpasbaar te wees. Ek was ook aanpasbaar op die eiland. Van die mense op die eiland was geskok om te sien hoe sterk ek kan wees.
Dit lyk of Ashley Hayden die ander deelnemers oortuig het om jou uit te stem. Wat dink jy van haar?
Ek's 'n groot aanhanger van hoe Ashley Survivor speel. Hoor wat ek vir jou sê: 'n Vrou gaan hierdie Survivor wen. Ek is oortuig daarvan.
Hoekom het jy besluit om deel te neem?
Ek het gedink ek sou altyd wonder hoe dit sou wees as ek nie sou deelneem nie. Ek is bly ek het dit gedoen. Jy raak so verlore in die celeb-wêreld. Jy weet naderhand nie meer wat belangrik is nie. Op die eiland het ek besef mense is belangrik, my ouers, my man, my vriende... Survivor het 'n geweldige emosionele impak op my gehad.